Сёння ў Браславе акрамя старту новага праекта па ператварэнні раёна ў першы кліматычна нейтральны муніцыпалітэт у Беларусі падводзяцца вынікі іншага праекта па энергазберажэнні. Ён быў накіраваны на пашыxadрэнне энергаxadзберагальных тэхналогій і аднаўляльных крыніц энергіі на мясцовым узроўні, рэалізоўваўся яшчэ з 2012 года пры падтрымцы некамерцыйнай арганізацыі “Цэнтр экалагічных рашэнняў” за кошт фінансавання Еўрасаюза. Праект уключаў мноства мерапрыемстваў: ад семінараў і азнаямленчых паездак у суседнія краіны для атрымання досведу выкарыстання аднаўляльных крыніц энергіі да рэалізацыі дэманстрацыйных праектаў. Напрыклад, у Браслаўскім гістарычна-краязнаўчым музеі стары кацёл быў заменены на новы энергазберагальны. Гэты праект быў закліканы паказаць усе плюсы інвестыцый у энергазберагальнае абсталяванне, якое хоць і даражэйшае за звычайнае, але ў шмат разоў акупляе затраты з цягам часу, а таксама з’яўляецца больш экалагічным і бяспечным. А завяршыў план мерапрыемстваў яшчэ адзін дэманстрацыйны праект: на будынку дзіцяча-юнацкай спартыўнай школы Браслаўскага раёна ўстанавілі сонечныя калектары для забеспячэння гарачай вадой душавых у школе з мая па кастрычнік. Устройствы коштам каля 4 тысяч еўра набыты ў канцы мінулага года і прэзентуюцца сёння, як і распрацаваныя за гэты час лакальныя энергетычныя і кліматычныя планы рэгіёна.